《侍御叶公疏陈鹾事得请赋东二章 其一》
明代·胡应麟

谔谔千言奏彩毫，英声直气冠仙曹。批来岂惮龙鳞逆，触处真仙豸角劳。

日揭虞渊消雾雨，云收溟海息波涛。惟应报国丹诚竭，五夜霜华袭鬓毛。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。